Poľsko zadržalo muža podozrivého zo špionáže pre Rusko. Zo získaných dôkazov vyplýva, že "plánoval odovzdať Rusku informácie týkajúce sa obrany a bezpečnosti Poľska a že bol pripravený plniť ďalšie úlohy".
"Podozrivý si bol vedomý nezákonného charakteru svojho konania zameraného na nadviazanie dlhodobej spolupráce s ruskou rozviedkou," povedal hovorca poľských bezpečnostných služieb Stanislaw Žaryn.
Hovorca prokuratúry Lukasz Lapczynski uviedol, že hlavným motívom podozrivého bol finančný zisk, ale očakával aj pomoc "pri likvidácii svojich osobných nepriateľov". (tasr, pap)